
Parlamentul României

Camera Deputaţilor                                                                                                          
	Comisia pentru apărare, ordine

publică şi siguranţă naţională

Nr.32/60

	                                    Bucureşti, 10.02.2009 

                          PL x. 18/2009


RAPORT 

asupra proiectul de Lege pentru ratificarea Amendamentului semnat la Bucureşti, la 11 iulie 2008, la Acordul între Guvernul României şi Guvernul Republicii Franceze privind cooperarea în domeniul apărării, semnat la Bucureşti, la 24 octombrie 1998  
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură obişnuită cu proiectul de Lege pentru ratificarea Amendamentului semnat la Bucureşti, la 11 iulie 2008, la Acordul între Guvernul României şi Guvernul Republicii Franceze privind cooperarea în domeniul apărării, semnat la Bucureşti, la 24 octombrie 1998, trimis cu adresa nr. PL.x. 18 din 2 februarie 2009 şi înregistrat cu nr.32/60 din 03.02.2009. 


Consiliul Legislativ, cu nr. 1537/02.12.2008, a avizat favorabil proiectul de lege.


Comisia pentru politică externă, cu nr. 33/1 din 11.02.2009 a avizat favorabil acest proiect de lege.


Proiectul de lege are ca obiect de reglementare ratificarea Amendamentului la Acordul între România şi Republica Franceză privind cooperarea în domeniul apărării, în sensul suportării de către fiecare stat a propriilor cheltuieli pe care le implică relaţii bilaterale.


2. Proiectul de lege  face parte din categoria legilor ordinare, potrivit prevederilor art. 73 din Constituţia României, republicată.

3. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.2 din Regulamentul Camerei Deputaţilor, republicat, Camera Deputaţilor este Prima Cameră sesizată.

4. La şedinţa Comisiei au fost prezenţi 19 din totalul de 24 de membri.

5.  La şedinţa comisiei au participat, în calitate de invitaţi, potrivit prevederilor art. 54 şi 55 din Regulamentul Camerei Deputaţilor, republicat, doamna Balaban Sofiea, doamna Gabriela Morariu şi domnul Gheorghe Mocanu, consilieri juridici în cadrul Direcţiei Legislaţie şi Asistenţă Juridică a Ministerului Apărării Naţionale.   


În urma dezbaterilor, în şedinţa din 10 februarie 2009, membrii Comisiei pentru apărare, cu unanimitate de voturi, au hotărât să propună Plenului Camerei Deputaţilor adoptarea proiectului de lege. 


Pentru respectarea prevederilor art. 70 alin. (4) din Legea nr. 24/2000 privind normele de tehnică legislativă, textele depuse iniţial au fost schimbate de iniţiator cu texte în limba română şi franceză ştampilate şi semnate, pentru conformitatea documentului cu originalul şi anexate prezentului raport, în vederea înlocuirii lor. 
Preşedinte, 

Costică Canacheu 

Către

BIROUL PERMANENT
AL CAMEREI  DEPUTAŢILOR
Vă înaintăm, alăturat, RAPORTUL asupra proiectului de Lege pentru ratificarea Amendamentului semnat la Bucureşti, la 11 iulie 2008, la Acordul între Guvernul României şi Guvernul Republicii Franceze privind cooperarea în domeniul apărării, semnat la Bucureşti, la 24 octombrie 1998, trimis cu adresa nr. PL.x. 18 din 2 februarie 2009 şi înregistrat cu nr.32/60 din 03.02.2009. 


În raport cu obiectul şi conţinutul acesteia, proiectul de lege face parte din categoria legilor ordinare.

Preşedinte, 

Costică Canacheu 

